Espot acull aquest diumenge la cursa popular Tamarro Race - La Neu
Espot acollirà aquest diumenge 24 de març, l’onzena edició de la Tamarro Race, una competició gratuïta en què, durant tot el recorregut, els participants hauran de sortejar tots els obstacles com ho fan els grans esquiadors. La competició es durà a terme a la pista Obaga de l’estació i tindrà un recorregut de quatre quilòmetres i 800 metres de desnivell.
Les inscripcions es podran fer el mateix dia, de bon matí, a la pista Obaga a partir de les 10.00 h, moment en què començarà la prova. A les 12.00 h sortirà l’últim corredor i a les 14.00 h tindrà lloc l’entrega de premis a la terrassa de la cota 2000. Durant el matí, de 10.00 a 12.00 h, hi haurà xocolata calenta per als corredors, perquè recuperin forces a la línia de meta.